· P R I J E D L O G 


Na temelju članka 35. Zakona o lokalnoj i područnoj (regionalnoj) samoupravi ("Narodne novine", broj 33/01, 60/01, 106/03, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15, 123/17, 98/19 i 144/20), članka 15. stavka 2. Zakona o javnoj nabavi („Narodne novine“, broj 120/16, 114/22 i 48/26), članka 26. Statuta Općine Kloštar Ivanić („Glasnik Zagrebačke županije“ broj 13/21 i 1/26) Općinsko vijeće Općine Kloštar Ivanić na svojoj --. sjednici --.--.2026. godine donijelo je

PRAVILNIK O IZMJENAMA I DOPUNAMA PRAVILNIKA
 O PROVEDBI POSTUPAKA JEDNOSTAVNE NABAVE

Članak 1.

U Pravilniku o provedbi postupaka jednostavne nabave („Glasnik Zagrebačke županije“ broj 38/26) članak 20. mijenja se i glasi:

 „(1) U svrhu osiguranja pravne zaštite u postupcima jednostavne nabave čija je procijenjena vrijednost veća od 15.000,00 eura, gospodarski subjekti koji smatraju da im je postupanjem naručitelja povrijeđeno pravo ili pravni interes imaju pravo prigovora.
(2) Prigovor se izjavljuje općinskom načelniku putem modula jednostavne nabave u EOJN u roku od tri dana od dana dostave/objave odluke o odabiru ili poništenju. 
(3) Prigovor mora najmanje sadržavati:
· podatke o gospodarskom subjektu
· oznaku postupka jednostavne nabave
· odluku na koju se izjavljuje prigovor
· navode na kojima se prigovor temelji
(4) Ako prigovor ne sadrži podatke iz stavka 3. ovoga članka, Naručitelj će pozvati gospodarskog subjekta da u primjerenom roku, koji ne može biti kraći od jednog dana, dopuni ili pojasni prigovor. Ako gospodarski subjekt u ostavljenom roku ne otkloni nedostatke, prigovor će se smatrati neurednim. 
(5) Nepravodoban, nedopušten ili neuredan prigovor odbacit će se obrazloženim rješenjem.
(6) O osnovanosti prigovora odlučuje Općinski načelnik rješenjem u roku od osam dana od dana izjavljivanja prigovora.
(7) Podnošenje prigovora odgađa sklapanje ugovora do donošenja rješenja o prigovoru, osim u slučaju žurne nabave kada bi odgoda mogla prouzročiti ozbiljnu štetu ili ugroziti obavljanje poslova iz djelokruga Naručitelja.
(8) U postupku pravne zaštite ne plaća se naknada za pokretanje postupka.“                                                                    

                                                                   Članak 2.

Članak 23. stavak 2. mijenja se i glasi:

„(2)Ovaj Pravilnik kao i njegove izmjene i dopune bit će objavljene na internetskim stranicama Naručitelja i u EOJN RH.“

Članak 3.

Ovaj Pravilnik o izmjenama i dopunama Pravilnika o provedbi postupaka jednostavne nabave stupa na snagu osmi dan od dana objave u „Glasniku Zagrebačke županije“.

